నారాయణ్‌ఖేడ్

నారాయణ్‌ఖేడ్,తెలంగాణ రాష్ట్రం, సంగారెడ్డి జిల్లా, నారాయణ్‌ఖేడ్ మండలానికి చెందిన గ్రామం. తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న నారాయణఖేడ్ పురపాలకసంఘంగా ఏర్పడింది.

జిల్లాల పునర్వ్యవస్థీకరణలో 
2016 అక్టోబరు 11న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత మెదక్ జిల్లాలోని ఇదే మండలంలో ఉండేది.

గ్రామ జనాభా

2011 భారత జనగణన గణాంకాల ప్రకారం జనాభా -మొత్తం 15610 -పురుషులు 7963 -స్త్రీలు 7647 -గృహాలు 2421 - పిల్లలు 6 సం.కంటే తక్కువ వయస్సుఉన్న పిల్లలు 2069 మంది ఉన్నారు.గ్రామం మొత్తం జనాభాలో 10198 మంది అక్షరాస్యులు ఉన్నారు. సముద్రమట్టానికి 600 మీ.ఎత్తులో ఉంది.

సమీప  మండలాలు
సక్షిణం: మానూర్, తూర్పు: రేగోడ్, శంకరంపేట్ (ఎ), కల్హేర్ .

విద్యా సౌకర్యాలు
నారాయణఖేడ్ లో జిల్లాపరిషత్ ఉన్నత పాఠశాల, గవర్నమెంట్ పాలిటెక్నిక్ కలశాల, ట్రైబల్ వెల్ఫేర్ కళాశాల, సోషల్ వెల్ఫేర్ డిగ్రీ కళాశాల ఉన్నాయి. అలాగే ప్రైవేట్ పాఠశాల విద్య కోసం నీయోప్రగతి పబ్లిక్స్కూల్, బ్రిలియంట్ హైస్కూల్, శిశుమందిర్, వివేకానంద హైస్కూల్, శ్రీగాయత్రి స్కూల్ ఉన్నాయి.

రవాణా సౌకర్యాలు
బీదర్ నుండి తోడ్డురవాణా సౌకర్యం ఉంది. రైల్వేసదుపాయం బీదర్ ఇంకా జహీరాబాద్ రైల్వేస్టేషన్ నుండి ఉంది. ప్రధాన రైల్వే స్టేషన్: హైదరాబాదు 114 కి.మీ

ఇతర వివరాలు 
ఈ ప్రాంతంలో నిర్మించబడుతున్న బసవేశ్వర ఎత్తిపోతల పథకంకు 2022, ఫిబ్రవరి 21న ముఖ్యమంత్రి కేసీఆర్ శంకుస్థాపన చేశాడు.

మూలాలు

వెలుపలి లంకెలు

సంగారెెడ్డి జిల్లా పట్టణాలు